বাংলাদেশ জাতীয়তাবাদী ছাত্রদল ফেনী জেলা শাখার উদ্যোগে গতকাল শুক্রবার এক বিক্ষোভ মিছিল অনুষ্ঠিত হয়েছে। বিএনপির চেয়ারপার্সন বেগম খালেদা জিয়ার ছোট ছেলে আরাফাত রহমান কোকোর বিরুদ্ধে সাজানো মামলার জেল জরিমানার প্রতিবাদে বিক্ষোভ মিছিলে নেতৃত্ব দেন জেলা ছাত্রদলের সভাপতি আমান উদ্দিন কায়সার সাব্বির। মিছিলটি ভাষা শহীদ সালাম কমিউনিটি সেন্টার থেকে বের হয়ে শহরের গুরুত্বপূর্ণ সড়ক প্রদক্ষিন শেষে ট্রাংক রোডে  প্রতিবাদ সমাবেশে সভাপতিত্ব করেন জেলা ছাত্রদলের সভাপতি আমান উদ্দিন কায়সার সাব্বির। জেলা ছাত্রদলের সাংগঠনিক সম্পাদক এস.এম কায়সার এলিন এর সঞ্চালনায় সভায় বক্তব্য রাখেন জেলা ছাত্রদলের সিনিয়র সহ-সভাপতি মেজবাহ উদ্দিন, যুগ্ম সম্পাদক হুমায়ুন কবির বাদল, সদর উপজেলা ছাত্রদলের সভাপতি নুর হোসেন সেলিম, সাধারণ সম্পাদক আবুল খায়ের লিংকন, শহর ছাত্রদলের সভাপতি খুরশিদ আলম হারুন, সাধারণ সম্পাদক নুরুল ইসলাম, ফেনী পলিটেকনিক ইনস্টিটিউটের ভিপি বেলাল হোসেন, ফেনী সরকারী কলেজ ছাত্রদলের আহবায়ক মোরশেদ আলম প্রমুখ।